
DR 30.10.2019 37 

 
Saya hendak tahu, general sahaja, adakah peruntukan yang tahun ini berbanding 

dengan tahun depan meningkat ataupun sebaliknya? Saya hendak tahu itu saja. One 
statement...  

Dato’ Haji Che Abdullah bin Mat Nawi [Tumpat]: Tumpat minta laluan sikit. 

Tuan Sivarasa Rasiah: Itu saya kena siasat dan saya akan bagi jawapan. 

Dato’ Haji Che Abdullah bin Mat Nawi [Tumpat]: Tuan Yang di-Pertua, Tumpat 
minta laluan sikit berkenaan dengan MARA juga ini. 

Tuan Sivarasa Rasiah: Yang Berhormat Tumpat, sila. 

Timbalan Yang di-Pertua [Dato’ Mohd Rashid Hasnon]: Sila, Yang Berhormat 
Tumpat. 

Dato’ Haji Che Abdullah bin Mat Nawi [Tumpat]: Difahamkan bahawa MARA 
telah membuat pengambilan balik tanah di Tok Bali, Pasir Puteh, Kelantan seluas 80 ekar.  
Jadi, apakah perancangan MARA terhadap tanah yang telah dibuat pengambilan itu? 

Tuan Sivarasa Rasiah: Terima kasih Yang Berhormat Tumpat. Tuan Yang di-
Pertua, ini tidak dibangkit lebih awal di dalam dasar. 

Timbalan Yang di-Pertua [Dato’ Mohd Rashid Hasnon]:  Ya, sila teruskan Yang 
Berhormat Timbalan Menteri. 

Tuan Sivarasa Rasiah:  Saya akan jawab secara bertulis mengenai maklumat yang 
diminta tadi. 

Dato’ Haji Che Abdullah bin Mat Nawi [Tumpat]:  Terima kasih. 

Tuan Sivarasa Rasiah:  Baik, saya teruskan kepada isu pembangunan infrastruktur 
luar bandar dan saya akan mula dengan isu-isu yang dibangkitkan oleh Yang Berhormat 
daripada Sabah. Seramai empat orang Ahli Yang Berhormat iaitu Yang Berhormat Kota 
Marudu, Yang Berhormat Kalabakan, Yang Berhormat Tenom dan Yang Berhormat Papar 
telah bangkitkan isu ini. Ini untuk maklumat secara umum.  

Sepanjang RMKe-11, sebanyak RM8.09 bilion kos projek telah diluluskan bagi 
melaksanakan 161 buah projek bekalan air luar bandar, bekalan elektrik luar bandar dan jalan 
luar bandar khususnya di negeri Sabah. Manakala bagi tahun 2020, negeri Sabah 
diperuntukkan sebanyak RM959.5 juta daripada peruntukan pembangunan KPLB bagi 
melaksanakan projek jalan luar bandar sebanyak RM291 juta, bekalan air luar bandar 
sebanyak RM350 juta dan bekalan elektrik luar bandar sebanyak RM216 juta. 

Secara spesifik, sekarang saya rujuk kepada isu yang dibangkitkan oleh Yang 
Berhormat Kota Marudu yang menyatakan dalam perbahasan beliau bahawa sepanjang dua 
tahun ini, tidak ada projek pembangunan luar bandar di Parlimen Kota Marudu. Saya terpaksa 
memperbetulkanlah pandangan itu kerana agak tidak tepat.  

Untuk makluman Yang Berhormat Kota Marudu dan Dewan ini, sepanjang RMKe-
11, sebanyak RM593.1 juta telah diperuntukkan kepada Parlimen Kota Marudu bagi 
melaksanakan lapan buah projek- ini untuk tempoh lima tahun itu- yang melibatkan satu 
projek bekalan air luar bandar, satu projek bekalan elektrik dan enam projek jalan luar bandar.  
Status projek ini ialah satu telah siap, lima dalam pembinaan dan dua adalah dalam proses 
lantikan perunding.   

Selain daripada projek-projek infra atau prasarana ini, Kota Marudu juga telah dapat 
projek ladang getah di bawah projek Agropolitan Gana fasa 1 dan fasa 2 yang melibatkan 
1,491 hektar dan 450 keluarga dengan tanaman getah. Jadi, ini untuk makluman Yang 
Berhormat Kota Marudu ini. 

Saya teruskan kepada Yang Berhormat Kalabakan. Yang Berhormat Kalabakan 
pula tanya tentang masalah bekalan air dan elektrik luar bandar khususnya di kawasan 
Parlimen beliau.  Untuk makluman, projek pembinaan dan takungan air Gudang 4 ialah dalam 
kawasan Kalabakan adalah merupakan projek empangan Tawau yang dilaksanakan oleh 
Kerajaan Negeri Sabah, bukan oleh KPLB atau Kerajaan Pusat. Jadi untuk menjawab 
pertanyaan itu, saya cadangkan maklumat itu didapati terus daripada Kerajaan Negeri Sabah.  
Ia adalah di bawah bidang kuasa kerajaan negeri.  



Saya hendak tahu, general sahaja, adakah peruntukan yang tahun ini berbanding. dengan tahun depan meningkat ataupun sebaliknya? Saya hendak tahu itu saja. One statement... Dato' Haji Che Abdullah bin Mat Nawi [Tumpat]: Tumpat minta laluan sikit. Tuan Sivarasa Rasiah: Itu saya kena siasat dan saya akan bagi jawapan. Dato' Haji Che Abdullah bin Mat Nawi [Tumpat]: Tuan Yang di-Pertua, Tumpat minta laluan sikit berkenaan dengan MARA juga ini. Tuan Sivarasa Rasiah: Yang Berhormat Tumpat, sila. Timbalan Yang di-Pertua [Dato' Mohd Rashid Hasnon]: Sila, Yang Berhormat Tumpat. Dato' Haji Che Abdullah bin Mat Nawi [Tumpat]: Difahamkan bahawa MARA telah membuat pengambilan balik tanah di Tok Bali, Pasir Puteh, Kelantan seluas 80 ekar. Jadi, apakah perancangan MARA terhadap tanah yang telah dibuat pengambilan itu?. Tuan Sivarasa Rasiah: Terima kasih Yang Berhormat Tumpat. Tuan Yang di- Pertua, ini tidak dibangkit lebih awal di dalam dasar. Timbalan Yang di-Pertua [Dato' Mohd Rashid Hasnon]: Ya, sila teruskan Yang Berhormat Timbalan Menteri. Tuan Sivarasa Rasiah: Saya akan jawab secara bertulis mengenai maklumat yang diminta tadi. Dato' Haji Che Abdullah bin Mat Nawi [Tumpat]: Terima kasih. Tuan Sivarasa Rasiah: Baik, saya teruskan kepada isu pembangunan infrastruktur luar bandar dan saya akan mula dengan isu-isu yang dibangkitkan oleh Yang Berhormat daripada Sabah. Seramai empat orang Ahli Yang Berhormat iaitu Yang Berhormat Kota Marudu, Yang Berhormat Kalabakan, Yang Berhormat Tenom dan Yang Berhormat Papar telah bangkitkan isu ini. Ini untuk maklumat secara umum. Sepanjang RMKe-11, sebanyak RM8.09 bilion kos projek telah diluluskan bagi melaksanakan 161 buah projek bekalan air luar bandar, bekalan elektrik luar bandar dan jalan luar bandar khususnya di negeri Sabah. Manakala bagi tahun 2020, negeri Sabah diperuntukkan sebanyak RM959.5 juta daripada peruntukan pembangunan KPLB bagi melaksanakan projek jalan luar bandar sebanyak RM291 juta, bekalan air luar bandar sebanyak RM350 juta dan bekalan elektrik luar bandar sebanyak RM216 juta. Secara spesifik, sekarang saya rujuk kepada isu yang dibangkitkan oleh Yang Berhormat Kota Marudu yang menyatakan dalam perbahasan beliau bahawa sepanjang dua tahun ini, tidak ada projek pembangunan luar bandar di Parlimen Kota Marudu. Saya terpaksa memperbetulkanlah pandangan itu kerana agak tidak tepat. Untuk makluman Yang Berhormat Kota Marudu dan Dewan ini, sepanjang RMKe- 11, sebanyak RM593.1 juta telah diperuntukkan kepada Parlimen Kota Marudu bagi melaksanakan lapan buah projek- ini untuk tempoh lima tahun itu- yang melibatkan satu projek bekalan air luar bandar, satu projek bekalan elektrik dan enam projek jalan luar bandar. Status projek ini ialah satu telah siap, lima dalam pembinaan dan dua adalah dalam proses lantikan perunding. Selain daripada projek-projek infra atau prasarana ini, Kota Marudu juga telah dapat projek ladang getah di bawah projek Agropolitan Gana fasa 1 dan fasa 2 yang melibatkan 1,491 hektar dan 450 keluarga dengan tanaman getah. Jadi, ini untuk makluman Yang Berhormat Kota Marudu ini. Saya teruskan kepada Yang Berhormat Kalabakan. Yang Berhormat Kalabakan pula tanya tentang masalah bekalan air dan elektrik luar bandar khususnya di kawasan Parlimen beliau. Untuk makluman, projek pembinaan dan takungan air Gudang 4 ialah dalam kawasan Kalabakan adalah merupakan projek empangan Tawau yang dilaksanakan oleh Kerajaan Negeri Sabah, bukan oleh KPLB atau Kerajaan Pusat. Jadi untuk menjawab pertanyaan itu, saya cadangkan maklumat itu didapati terus daripada Kerajaan Negeri Sabah. Ia adalah di bawah bidang kuasa kerajaan negeri.